Ennakkoratkaisupyyntö, jonka Augstākās tiesas Senāts (Latvia) on esittänyt 9.11.2011 - SIA "Forvards V" v. Valsts ieņēmumu dienests
(Asia C-563/11)
Oikeudenkäyntikieli: latvia
Ennakkoratkaisua pyytänyt tuomioistuin
Augstākās tiesas Senāts
Pääasian asianosaiset
Kantaja: SIA "Forvards V"
Vastaaja: Valsts ieņēmumu dienests
Ennakkoratkaisukysymykset
Onko kuudennen direktiivin 17 artiklan 2 kohdan a alakohtaa tulkittava siten, että tavaroiden hankinnan yhteydessä maksettavan arvonlisäveron vähennysoikeus voidaan kieltää verovelvolliselta, joka täyttää kaikki arvonlisäveron vähennyksen olennaiset vaatimukset ja jonka ei ole todettu syyllistyneen väärinkäytökseen, jos on katsottava, ettei liiketoimien vastapuoli voinut luovuttaa tavaroita, kun otetaan huomioon kyseiset tosiseikat ja oikeudelliset seikat (liiketoimen vastapuoli on fiktiivinen tai sen vastuuhenkilö kieltää taloudellisen toiminnan harjoittamisen tai kyseisen liiketoimen toteuttamisen eikä pysty noudattamaan sopimusta)?
Voiko arvonlisäveron vähennysoikeuden kieltäminen perustua sellaisenaan tilanteeseen, jossa liiketoimen vastapuoli (laskuun merkitty henkilö) katsotaan fiktiiviseksi (liiketoimen tavoitteena ei siis ole taloudellinen toiminta)? Voidaanko ostoihin sisältyvän veron vähennysoikeus kieltää myös, jos ostoihin sisältyvän veron vähennystä hakevan osapuolen ei todeta syyllistyneen väärinkäytökseen?
____________
1 - Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17.5.1977 annettu kuudes neuvoston direktiivi 77/388/ETY (EYVL L 145, s. 1).